**ELŐTERJESZTÉS**

Tiszavasvári Város Önkormányzata Képviselő-testületének

2024. október 8-án

tartandó **ALAKULÓ** ülésére

Az előterjesztés tárgya: **Az alpolgármesterek megválasztásáról**

Iktatószám: TPH/13255/2024.

Melléklet: -

A napirend előterjesztője: **Balázsi Csilla polgármester**

Az előterjesztést készítette: Petruskáné dr. Legeza Tímea aljegyző

Az előterjesztést véleményező bizottságok a hatáskör megjelölésével:

Az alakuló ülésen tárgyalandó előterjesztéseket a bizottságoknak nem kell tárgyalnia, a képviselő-testület a bizottsági vélemények nélkül dönt az előterjesztésekről.

Az ülésre meghívni javasolt szervek, személyek:

|  |  |
| --- | --- |
| Dohos László | dohmeh1@gmail.com |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2024. október 4.

**Petruskáné dr. Legeza Tímea**

**témafelelős**

**Tiszavasvári Város POLGÁRMESTERÉTŐL**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Témafelelős: Petruskáné dr. Legeza Tímea

**ELŐTERJESZTÉS**

**- a Képviselő-testülethez -**

**Az alpolgármesterek megválasztásáról**

Tisztelt Képviselő-testület!

Magyarország helyi önkormányzatairól szóló 2011. évi CLXXXIX tv. (a továbbiakban: Mötv.) 43. § (1) bekezdése értelmében a képviselő-testület **az alakuló ülését a választás eredményének jogerőssé válását követő 15 napon belül tartja meg,** azonban a146/J. § (2) bekezdéseértelmében, ahol a törvény a választás eredményének jogerős megállapításához jogkövetkezményt fűz, ott a jogkövetkezmény alkalmazásának kezdő időpontjaként 2024. október 1. napját kell érteni.

**A képviselő-testület az alakuló** vagy az azt követő ülésen e törvény szabályai szerint megalkotja vagy felülvizsgálja a szervezeti és működési szabályzatáról szóló rendeletét, a **polgármester előterjesztése alapján megválasztja** a bizottság vagy bizottságok tagjait**, az alpolgármestert, alpolgármestereket, dönt illetményükről, tiszteletdíjukról.**

**Az alpolgármester megválasztására vonatkozó rendelkezések:**

Az Mötv. 74. § (1) bekezdése fentiekkel összhangban rendelkezik arról, hogy **legalább egy alpolgármestert** a **testület tagjai közül, titkos szavazással, minősített többséggel kötelező választani,** de a **törvény lehetővé teszi több alpolgármester választását is,** ha azt az önkormányzat által ellátott feladat nagyságrendje, összetettsége indokolja**.**

Az alpolgármester a polgármester irányításával látja el feladatait, **funkciója a polgármester helyettesítése, munkájának segítése**. A **képviselő-testület csak** **olyan személyt választhat** meg alpolgármesterré, akit a **polgármester javasolt. A polgármesternek nemcsak joga, egyben kötelessége is javaslatot tenni az alpolgármester személyére, a testületnek pedig kötelessége döntést hoznia a kérdésben.** A választható alpolgármesterek számát az SZMSZ-ben kell szabályoznia a képviselő-testületnek, de több alpolgármester esetén sem választhat **általános helyettest**, őt **a polgármester jelöli ki**. Továbbá a polgármester **határozza meg azt is, hogy milyen munkamegosztást alakít ki az alpolgármesterek között.**

Az **alpolgármester jogai és kötelezettségei a megválasztásával keletkeznek**, a megbízatás megszűnésével szűnnek meg. Az az alpolgármester, **akit nem a képviselő-testület tagjai közül választanak meg, nem tagja a képviselő-testületnek,** a polgármestert a képviselő-testület elnökeként nem helyettesítheti, de a **képviselő-testület ülésein tanácskozási joggal részt vehet**. **Jogállására egyebekben** a **képviselő-testület tagjai közül választott alpolgármesterre vonatkozó szabályokat kell alkalmazni.**

Az alpolgármesteri tisztség **főállásban és társadalmi megbízatásban is betölthető**. Az alpolgármester **megválasztásáról és a tisztség betöltésének módjáról** a – jogszabályi rendelkezések figyelembevételével - a **képviselő-testület dönt**, erről az SZMSZ-ben is rendelkezni kell.

A képviselő-testület **szervezeti és működési szabályzatáról szóló rendelet felülvizsgálata az előző napirendi pont keretében megtörtént**, az abban foglalt **módosítás elfogadását és hatályba lépését követően az alábbi javaslatot** teszem az alpolgármesterek személyére:

**Javaslom, hogy a képviselő-testület 2 fő alpolgármestert válasszon:**

* a képviselő-testület tagjai közül 1 alpolgármester (kötelező): **Kórikné Szemcsák Nikolett**
* külsős (nem képviselő-testületi tag) alpolgármester: **Dohos László**

**A javasolt személyekkel előzetesen egyeztettem, mindketten vállalják a tisztséget, és társadalmi megbízatásban kívánják ellátni feladataikat.**

Az érintett alpolgármester **kérésére a választás idejére zárt ülést** kell tartani. Tájékoztatom a képviselő-testületet, hogy **egyik jelölt sem kérte zárt ülés tartását**.

**Titkos szavazással kapcsolatos rendelkezések:**

Az Mötv az alpolgármesteri megbízásról szóló döntés meghozatalához **titkos szavazást ír elő, melynek módját a szervezeti és működési szabályzatban kell meghatározni.**

Tiszavasvári Város Önkormányzata Képviselő-testülete szervezetei és működési szabályzatának megalkotásáról szóló önkormányzati rendelet (továbbiakban: SZMSZ) szerint **a titkos szavazással kapcsolatos teendőket** az alakuló ülésen megválasztott **ideiglenes** **szavazatszámláló bizottság látja el, az alábbiak szerint:**

A bizottság **elnöke kiosztja** a képviselő-testület bélyegzőjével hitelesített **szavazólapokat**. Szavazni a szavazólapon feltüntetett „igen”, „nem” vagy „tartózkodás” melletti négyzetbe feltüntetett „x” megjelöléssel kell. Szavazás után a szavazólapokat valamennyi képviselő az **erre a célra kihelyezett urnába helyezi**. A **bizottság megszámlálja a szavazatokat, az eredményt a bizottság elnöke ismerteti.**

Az alpolgármestereknek megválasztásukat követően **esküt kell tenniük**, a polgármesterre vonatkozó szabályok szerint.

**A szavazatszámláló bizottság tagjaira a testületi ülésen teszek javaslatot.** A bizottság **az előterjesztés I. határozat-tervezet szerint** jön létre, **kizárólag a titkos szavazás lebonyolítására.**

Kérem a Tisztelt Képviselő-testületet, hogy a fentiek alapján döntését meghozni szíveskedjen.

Tiszavasvári, 2024. október 4.

**Balázsi Csilla**

**polgármester**

## HATÁROZAT-TERVEZET I.

#### TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**…../2024. (X.8.) Kt. számú**

**határozata**

**Ideiglenes szavazatszámláló bizottság tagjainak megválasztása**

Tiszavasvári Város Önkormányzatának Képviselő-testülete **„Ideiglenes szavazatszámláló bizottság tagjainak megválasztása**” című előterjesztéssel kapcsolatban az alábbi döntést hozza:

## I. Úgy dönt, hogy az alpolgármesterek megválasztásáról szóló döntés meghozatalához szükséges titkos szavazás lebonyolítása érdekében ideiglenes szavazatszámláló bizottságot hoz létre, amelybe az alábbi személyeket választja meg:

## Az ideiglenes szavazatszámláló bizottság elnöke: …………. képviselő

**Tagjai:**

## ……………… képviselő

## ……………… képviselő

## II. Felkéri a bizottságot, hogy bonyolítsa le az alpolgármesterek választása érdekében tartandó titkos szavazást.

**Határidő**: azonnal **Felelős:** Balázsi Csilla polgármester

## 

## HATÁROZAT-TERVEZET II.

#### TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**…../2024. (X.8.) Kt. számú**

**határozata**

**Alpolgármester megválasztásáról**

Tiszavasvári Város Önkormányzatának Képviselő-testülete Magyarország helyi önkormányzatairól szól 2011. évi CLXXXIX. tv. 74. § (1) bekezdésében foglalt jogkörében eljárva titkos szavazással - melyben …. fő vett részt – … igen és … nem szavazattal, minősített többséggel az alábbi határozatot hozta:

**Úgy dönt**, hogy tagjai közül **Kórikné Szemcsák Nikolett** képviselőt 2024. október 8. napjától **társadalmi megbízatású alpolgármesternek választja.**

**Határidő**: azonnal **Felelős**: Balázsi Csilla polgármester

## HATÁROZAT-TERVEZET III.

#### TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**…../2024. (X.8.) Kt. számú**

**határozata**

**Alpolgármester megválasztásáról**

Tiszavasvári Város Önkormányzatának Képviselő-testülete Magyarország helyi önkormányzatairól szól 2011. évi CLXXXIX. tv. 74. § (1) bekezdésében foglalt jogkörében eljárva titkos szavazással - melyben …. fő vett részt - … igen és … nem szavazattal, minősített többséggel az alábbi határozatot hozta:

**Úgy dönt**, hogy **Dohos László ………….** számalatti lakost – nem képviselő-testületi tagot - 2024. október 8. napjától **társadalmi megbízatású alpolgármesternek választja.**

**Határidő**: azonnal **Felelős**: Balázsi Csilla polgármester